Borut Pahor: C'è un'altra cosa (Je pa še nekaj)

Radovedni ljudje mi sem in tja zastavijo nehvaležno vprašanje, ali državniki v mednarodni politiki, kjer so v ospredju interesi, lahko sklenejo iskrena prijateljstva. Iz svojih izkušenj povem, da taka prijateljstva niso pogosta, so pa mogoča, če obstaja zanje vzajemen interes, visoka raven osebnega zaupanja, dosledno ravnanje v dobri veri in kanček političnega poguma.